# *5/1. számú melléklet – Munkavállalók vagy egyéb foglalkoztatott adatkezeléshez hozzájáruló nyilatkozata (külföldön munkát végzők esetében) (minta)*

**munkavállaló vagy egyéb foglalkoztatott**

**adatkezeléshez hozzájáruló nyilatkozata**

**(a külföldön munkát végzők esetében)**

GDPR 6. cikk (1) bekezdés a) és C) pontok

Alulírott, **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (*név*) (lakcím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) **személyes adatok jogosultja** a GDPR 6. cikk (1) bekezdés a) pontja alapján jelen nyilatkozom útján kifejezetten

**h o z z á j á r u l o k**

ahhoz, hogy a **K-Power Netherlands Korlátolt Felelősségű Társaság** mint **adatkezelő** (és a Tájékoztatóban (4/1. sz. melléklet) megjelölt adatfeldolgozók) (a továbbiakban: **Társaság vagy Munkáltató**) a munkaviszony, illetve foglalkoztatásra irányuló jogviszony létesítése, fenntartása, illetve megszüntetése, valamint e jogviszonyból eredő jogok gyakorlása és kötelezettségek teljesítése; az adatkezelőt terhelő jogi kötelezettségek teljesítése és az adatkezelő jogos érdekének érvényesítése érdekében az Adatvédelmi szabályzatban (illetve annak 1. sz. mellékletében) meghatározott személyes adataimat megismerje és kezelje.

Kijelentem, hogy hozzájáruláson kiterjed arra, hogy a Társaság a fenti személyes adataimat igazoló dokumentumokról (így különösen, de nem kizárólagosan pl. igazolványok) fénymásolatot vagy elektronikus másolatot készítsen és azokat a rólam vezetett nyilvántartás részeként kezelje, illetve tárolja, továbbítsa.

Kijelentem, hogy a Munkáltató **Adatkezelési Szabályzatát és a 4/1. sz. mellékletét képező Munkáltatói Adatvédelmi Tájékoztatóját megismertem és megértettem**, továbbá annak alkalmazását jelen nyilatkozatban foglalt adatkezelésre elismerem. Tudomásul veszem az adatkezelés tényét, illetve azt, hogy a Munkáltató az adatok megismerésére, illetve kezelésére jogszabályban írt kötelezettség, továbbá a foglalkoztatásra irányuló jogviszony létesítése, fenntartása és megszüntetése céljából jogosult.

Hozzájárulok, hogy **személyes adataim továbbításra kerüljenek** a Tájékoztató 3./ pontjában foglalt harmadik személyek részére.

Különösen hozzájárulok ahhoz, hogy **adataim a külföldön történő munkavégzésre tekintettel továbbításra kerüljenek a külföldi fővállalkozó részére a szerződés teljesítése érdekében.**

Nyilatkozom, hogy a munkáltató részletesen és kifejezetten tájékoztatott arról, hogy akülföldi fővállalkozó részére adataim továbbítása a munkaszerződés egyik lényegi eleme, ha ez nem valósul meg, akkor nem lehetséges a külföldi munkavégzés. Ebben az esteben az adatkezelés célja a külföldi fővállalkozóval történő szerződés megkötéséhez, teljesítéséhez és a későbbi munka elvégzéséhez jogszabályban és szerződésben kötelezően előírt adatok továbbítása. Mindezeket tudomásul veszem és kifejezett hozzájárulásomat adom adataim ilyen módon történő továbbításához.

A fentiekre tekintettel hozzájárulok ahhoz is, hogy az Adatkezelő az adataimat Magyarország, illetve az Európai Gazdasági Térség tagállamain kívüli fővállalkozó adatbázisába is továbbíthatja annak érdekében, hogy a szerződésekben foglaltak teljesítésre kerüljenek, különösen, hogy az adott munkafolyamatra előírt biztonsági és vagyonvédelmi rendelkezések betartásra kerüljenek (pl. gyári beléptetéshez szükséges adatok megadása érdekében).

Kijelentem továbbá, hogy a **Társaság a tervezett adatkezelésről megfelelően tájékoztatott**. Jelen **hozzájárulásom önkéntes, konkrét és megfelelő tájékoztatáson alapul és egyértelmű** kinyilvánítása annak, hogy a Társaság által fentiek szerint végzett adatkezeléshez hozzájárulásomat megadom.

**Kelt: ………………………, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. napján**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*személyes adat jogosultja*